Burgemeester met dood gedreigArgieffoto: Thembi Nkadimeng. Die Limpopo-polisie het ŉ soektog van stapel gestuur na ŉ verdagte wat glo die burgemeester van Polokwane (Pietersburg), Thembi Nkadimeng, met die dood gedreig het. Lt.kol. Moatshe Ngoepe, provinsiale polisiewoordvoerder, het gesê Nkadimeng het glo Donderdag en Vrydag boodskappe op haar selfoon van ŉ sekere man ontvang wat gedreig het om haar te vermoor en haar huis af te brand. “Die motief vir die dreigemente is onbekend, maar verdere ondersoek word ingestel. Die verdagte in die voorval is geïdentifiseer en die polisie is op soek na hom,” het Ngoepe gesê. Die ondersoek duur voort.